Okresná prokuratúra Martin 
Vajanského nám. 1, 036 80 Martin 1 	

Sp. zn. : 3 Pv 9/13/5506	Martin, 25.2.2014
EEČ : 2-40-58-2014

U Z N E S E N I E

Trestná vec:	obvinený XXXXX  
Prečin:	Podielnictvo podľa § 231 odsek 1 písmeno a Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Martin
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Martin zo dňa 5.2.2013, spisová značka 3 Pv 9/13/5506, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Na tom skutkovom základe, že
	v presne nezistenej dobe v mesiaci jún - júl v roku 2012 ukryla v mieste svojho trvalého bydliska v XXXXX XXXXX, notebook značky HP Pavilion DV2 1110, nezisteného výrobného čísla, ktorý dostala od bývalého priateľa XXXXX, XXXXX, pričom vedela, že tento notebook bol získaný trestným činom spáchaným XXXXX, pričom keď zistila, že v notebooku sú fotky a firemné údaje, tento notebook XXXXX vrátila.     

Uznesením prokurátora Okresnej prokuratúry Martin zo dňa 5.2.2013, spisová značka 3 Pv 9/13/5506, bola určená obvinenému skúšobná doba v trvaní 12 mesiacov.
Odôvodnenie:
	Uznesením prokurátorky Okresnej prokuratúry Martin, č.k. 3 Pv 9/13 - 4 zo dňa 05.02.2013 bolo podmienečne zastavené trestné stíhanie obvinenej XXXXX, vedené pre prečin podielnictva podľa § 231 ods. 1 písm. a) Tr. zák. a bola jej určená skúšobná doba v trvaní 12 (dvanásť) mesiacov, ktorá uplynula dňa 15.02.2014.
	Z vyžiadaných podkladov z Okresného úradu Martin, odboru všeobecnej vnútornej správy, zo správy z Okresného riaditeľstva PZ, odboru kriminálnej polície v Martine ako aj z odpisu registra trestov po uplynutí skúšobnej doby bolo zistené, že obvinená v priebehu skúšobnej doby viedla riadny život a nedopustila sa žiadneho protiprávneho konania, čím splnila všetky zákonné podmienky uvedené v ustanovení  § 217 ods. 1 Tr. por., a preto som rozhodla tak, ako je uvedené vo výrokovej časti tohto uznesenia.. 
Vzhľadom na uvedené mám za to, že  obvinená v priebehu skúšobnej doby viedla riadny život, čím splnila všetky zákonné podmienky uvedené v ustanovení     § 217 ods. 1 Tr. por., a preto som rozhodla tak, ako je uvedené vo výrokovej časti tohto uznesenia.
Právoplatnosťou tohto uznesenia, tak ako to vyplýva z ustanovenia § 217 ods. 4 Tr. por., nastávajú účinky zastavenia trestného stíhania  podľa § 9 ods. 1 písm. e) Tr. por.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Petra Šimková
prokurátorka